68 TÁRSULATI ÜGYEK. 



Ügyét szolgálja, továbbá szaküléseink meghívóin csak kevés nevet láttunk szere- 

 pelni. A geológusok nagy többsége, s közöttük igen kiváló emberek, állandóan 

 távolmaradtak. 



Látva Társulatunknak ezt a szomorú helyzetét és segíteni kívánva rajta, 

 társaimmal együtt kutatni kezdtük a hanyatlás okát. Ezt az okot nem a Társulat 

 tisztviselőiben kerestük, mert hisz mindnyájan tudjuk, hogy Társulatunk mélyen 

 tisztelt elnöke és elsötitkára minden erejüket a Társulat felvirágoztatására for- 

 dították. Munkálkodásuknak van is látható eredménye. Társulatunk nagy, 

 pénzügyei jók. Tagjaink száma megszaporodott, megszaporodott annyira, hogy 

 most már egy szakemberre húsz nem szakember esik. És éppen ebben a körülmény- 

 ben véltük megtalálni az okát annak a nagy elkedvetlenedésnek, amely legkivá- 

 lóbb (?) geológusainkon erőt vett és amely elkedvetlenedés megakadályozza őket 

 abban, hogy Társulatunk életében részt vegyenek. Legjobb geológusaink meg- 

 elégszenek avval, hogy az évi 10 korona tagsági-díjat pontosan befizetik. Ez pedig 

 nagy baj! Mert hiába gyűlnek vasszekrényünkben a 10 koronások, ezek ott csak 

 holt tőkét képviselnek. Ezekkel a bankjegyekkel életet teremteni nem lehet! 

 Már pedig mi egy virágzó Földtani Társulatot szeretnénk, olyant aimely ellen- 

 állhatatlan erővel vonzaná magához minden szakembert, mindenkit, aki a geológia 

 ügyét elméletileg vagy gyakorlatilag előbbrevitte. Olyan társulatot, melyben 

 pezsgő élet folyik, melybe mindenki örömmel siet, hogy kutatásainak eredmé- 

 nyeit bemutassa, meghallgassa szaktársai kritikáját, hogy belőle újabb vizsgá- 

 latokra impulzust nyerjen. Olyan társulatot, melynek szaküléseire a tanulni 

 vágyók özönlenek, melynek közlönyét mindenki azzal a tudattal veszi kezébe, 

 hogy most valamit tanulni fog. 



Ilyen Társulatot szeretnénk és hogy ezt megcsinálhassuk, a Társulat 

 ügyeinek vezetését a szakemberek kezébe kell tennünk. Mi azt kíván- 

 juk, hogy a Társulat ügyeit kizárólag a szakemberek vezessék, viszont minden 

 szakembernek módjában legyen, hogy a Társulat ügyeinek vezetéséhez állandóan 

 hozzászólhasson. 



Ezért azt indítványozzuk, hogy a Társulat rendes tagjai közt különbség 

 tétessék azok között, akik szellemi tőkéjükkel vesznek részt a társulati életben 

 és azok közt, kik obulusaikkal áldoznak a tudomány oltárán. Az előbbiek a Tár- 

 sulat működő tagjai, vezessék ők a Társulat hajóját, az utóbbiakat busásan ju- 

 talmazhatja a Földtani Közlönyön, mint anyagi ellenszolgáltatáson kívül, az a 

 tudat, hogy filléreiket nemes célra áldozták. 



Indítványunknak ez a lényege, kérjük a tisztelt Közgyűlést, hogy ahhoz 

 járuljon hozzá és tegye a Földtani Társulat sorsának intézését azoknak kezébe, 

 akik erre munkásságuknál fogva hivatottak. Csak így lesz lehetséges 

 az, hogy a Földtani Társulat is kivegye részét abból a szép munkából, amely most 

 tudományos társulatainkra vár ; csak így segíthetünk megmenteni a civilizációnak 

 mindazt, mi kultúránkban értékes és csak így vehetünk részt hazánk gazdasági 

 rekonstrukciójának nagy munkájában. 



Budapest 1919 máicius 20-án. Ballenegger Róbert dr.* 



D) \ Magyarhoni Földtani Társulat szerepe 

 a konininniznius alatt. 



Az 1919 márciu-i 20-án tartott rendkívüli közgyűlés vitán következő 

 napon: 1919 március 21-én Magyarországban kiütött a kommunizmus, amely 

 társulatunkat sem kímélte meg a felfi rgatástól. 



